cyanic-selkie/wikianc huggingface dataset:
Roy Jacobsen
Biografi om Trygve Bratteli
Befatningen med temaene fra Seierherrene anvendte Jacobsen da han skrev biografen til Trygve Bratteli (1995).
Matteo Castaldo
Matteo Castaldo (født 11. desember 1985) er en italiensk roer.
Han representerte Italia under Sommer-OL 2016 i Rio de Janeiro, der han tok bronse i firer uten styrmann.
Roy Jacobsen
Filmmanus
Jacobsen skrev manus til den danske filmen Valhalla Rising i 2008 sammen med Nicolas Winding Refn, som også regisserte filmen.
Verv og medlemskap
Han har vært medlem av Kringkastingsrådet, og er medlem av Det Norske Akademi for Språk og Litteratur.
Matteo Castaldo
Under Sommer-OL 2020 i Tokyo som ble arrangert i 2021, tok han bronse i firer uten styrmann.
Roy Jacobsen
Verv og medlemskap
I 2021 meldte han seg ut av Den norske forfatterforening etter over 35 års medlemskap, i protest mot at forfatterforeningen hadde undertegnet et opprop mot Ytringsfrihetskommisjonen.
Ordener og hedersbevisninger
Jacobsen ble i 2017 utnevnt til ridder av Den islandske falkeorden i forbindelse med statsbesøket til Islands president i Norge.
Privatliv
Roy Jacobsen er gift med forfatter og førsteamanuensis Anneliese Pitz, og er bosatt i Oslo.
Kapp Dezjnjov
Kapp Dezjnjov (russisk: мыс Дежнёва) er et nes som er det østligste punktet på det asiatiske – og eurasiske – kontinent. Det befinner seg ved Beringstredet, lengst øst på Tsjuktsjerhalvøya i Tsjukotka i Russland.
Neset har en 740 meter høy fjelltopp, med bratte skrenter ned til sjøen. Øverst er det et fyrtårn utformet som et monument over Semjon Dezjnjov. Innenfor er det flere bosettinger og militærbaser: Uelen, Lavrentia, Lorino, Novoje Tsjaplino, Sireniki og Uelkal.
På østsiden av Beringstredet, 82 km øst for Kapp Dezjnjov, ligger Cape Prince of Wales i Alaska, og i Beringstredet mellom dem ligger Fairway Rock og Diomedesøyene.
Navnet kommer fra den russiske oppdagelsesreisendde Semjon Dezjnjov (1605–1672) som oppdaget det i 1648. Inntil begynnelsen av 1700-tallet ble neset omtalt som Tsjuktsjineset. Da James Cook kom dit i 1778 kalte han det Cape East.
Gent–Wevelgem 2015
Gent-Wevelgem 2015 var den 77. utgaven av sykkelrittet Gent–Wevelgem. Det ble avholdt over 239 km 29. mars 2015, med start og målgang i den belgiske byen Gent. Det var det sjuende arrangementet på UCI WorldTour 2015. Rittet ble vunnet av italienske Luca Paolini fra Katjusja. Tre nordmenn stilte til start. Alexander Kristoff kom til slutt på en niendeplass, mens Edvald Boasson Hagen og Kristoffer Skjerping brøt rittet. Det var dårlige værforhold med mye vind, og kun 39 av de 200 rytterne kom til mål.
Matteo Lodo
Matteo Lodo (født 25. oktober 1994) er en italiensk roer.
Han representerte Italia under Sommer-OL 2016 i Rio de Janeiro, der han tok bronse i firer uten styrmann.
Under Sommer-OL 2020 i Tokyo som ble arrangert i 2021, tok han bronse i firer uten styrmann.
Tyskland rundt 2007
Tyskland rundt 2007 ble arrangert mellom 10. og 18. august 2007 og var den niende utgaven av rittet i dets nåværende form.
Rittet startet i Saarbrücken for å markere Saarlands 50-årsjubileum som en tysk delstat. Tradisjonen tro fortsatte rittet inn i Østerrike. Rytterne tilbakela 1 292.5 km før målgang i Hannover den 18. august. I tillegg var en av etappene for første gang siden rittet ble reintrodusert i 1999, klassifisert som lagtempo.
I tillegg til ProTour-lagene, var tre «wild card»-lag invitert; Team Volksbank fra Østerrike, Team Wiesenhof-Felt fra Tyskland og Skil-Shimano fra Nederland. Det sveitsisk-kasakhstanske Astana deltok ikke etter alle dopingskandalene innad i laget tidligere i sesongen.
Jens Voigt fra Team CSC forsvarte seieren fra 2006 og ble rittets store vinner sammen med unge Gerald Ciolek fra T-Mobile som tok tre etappeseire.
1. etappe: Saarbrücken - Saarbrücken, 183,7 km
10-08-2007
2. etappe: Bretten, 42,2 km (lagtempo)
11-08-2007
3. etappe: Pforzheim – Offenburg, 181,8 km
12-08-2007
4. etappe: Singen – Sonthofen, 183,8 km
13-08-2007
5. etappe: Sonthofen – Sölden, 157,6 km
14-08-2007
6. etappe: Längenfeld – Kufstein, 175 km
15-08-2007
7. etappe: Kufstein – Regensburg, 192,2 km
16-08-2007
8. etappe: Fürth, 33,1 km (tempo)
17-08-2007
9. etappe: Einbeck – Hannover, 143,1 km
18-08-2007
Trøyene dag for dag
Tabellen viser hvem som ledet de respektive konkurransene under hver enkelt etappene.
Barnevandringer
Barnevandringer er en type arbeidsvandringer; det betyr vanligvis regelmessige vandringer for å søke arbeid på store gårder, tilpasset sesonger i arbeidslivet. De vandrende for å søke arbeid er i dette tilfelle barn, og det dreier seg om barnearbeid. I Norge er barnevandringer et historisk fenomen, som kan spores i flere distrikter tilbake til 1700-tallet. Spesielt godt kjent er barnevandringene på Agder gjennom 1800-tallet, ikke minst på grunn av den norske filmen Yohan – Barnevandrer fra 2010.
Line Al-Saiddi
Line Safaa Al-Saiddi (født 2006) er en norsk friidrettsutøver som representerer IL Skjalg.
Hun vant NM-bronse på 400 meter og 800 meter innendørs i 2023.
Idrettskarriere
Under Ungdomsmesterskapet i friidrett 2021 ble Al-Saiddi nummer to på 100 meter og 200 meter, og nummer tre på 800 meter i J15-klassen. Hun deltok på 400 meter under NM i friidrett 2022 der hun endte på 4.-plass med tiden 54.17, som var ny norsk aldersrekord for 16-åringer. Hun var også med på Skjalgs lag på 1000 meter stafett, som vant gull. Under Ungdomsmesterskapet i friidrett 2022 vant hun 100 meter og 200 meter i 16-årsklassen. Under Junior-NM i friidrett 2022 vant hun 400 meter i U20-klassen. Hun deltok i U18-EM i friidrett 2022 i Jerusalem, der hun endte på 5.-plass i finalen på 400 meter med tiden 54.53. Hun vant NM-bronse på 400 meter og 800 meter innendørs i 2023.
Barnevandringer
Barnevandringer på Konsmo i Vest-Agder
Midt på 1800-tallet var bjørn og ulv vanlige, og det var nødvendig å gjete buskapen. I begynnelsen av april, hvert år fra ca. 1830 til 1910, kom barn i alderen 7 til 15 år fra små gårder i Konsmo, Hægebostad, Kvås og Kvinesdal sammen i flokker ved Konsmo kirke for å gå til storgårdene lenger øst for å arbeide som gjetere. Målet var de rike jordbruksbygdene øst for Kristiansand: Tveit, Birkenes, Landvik, eller enda lenger østover. Ofte måtte barna gå 15–20 mil til fots. For året 1884 er det registrert at 22 barn bare fra Konsmo hadde forsømt skolen på grunn av gjeting på «Austlandet», dvs. østover.
Barna måtte også delta i annet arbeid på gården, fjøsstell, matlaging, slåttonn og snekring. Noen av barna kom til greie folk og ble godt behandlet, mens andre opplevde reine slavelivet. Først sent på høsten kunne de begi seg på hjemvei igjen.
Veiene barnevandrerne fulgte gikk på tvers av dalene. Landskapet var den gangen helt annerledes. Det fantes nesten ikke skog, og utmarka ble brukt til beitemark. Stykker av stiene barnevandrerne fulgte er fremdeles å finne, selv om mye i dag er nedbygd av veier og jernbane eller er oppdyrket og plantet til.
Filmatisering
I forbindelse med lanseringen av filmen ble det åpnet en barnevandringssti på 136 km gjennom 9 kommuner i Vest- og Aust-Agder.
Sigrun Eng
Sigrun Eng (født 5. juni 1951 i Sør-Fron) er en norsk politiker (Ap). Hun satt på Stortinget fra Buskerud fra 1993 til 2009, da hun ikke tok gjenvalg. Hun var vararepresentant i perioden 1989–1993.
Eng er utdannet gartner og blomsterdekoratør, og arbeidet som selvstendig næringsdrivende 1978-1996.
Hun var medlem av Gol kommunestyre 1983-91, de fire siste årene også i formannskapet.
Sandermosen stasjon
Sandermosen stasjon er en jernbanestasjon på Gjøvikbanen i Maridalen. Stasjonen hadde egen stasjonsbygning. Den ligger knapt 16 kilometer nord for Oslo sentrum. Holdeplassen ligger mellom Kjelsås stasjon og Snippen holdeplass, og ble offisielt tatt i bruk som stoppested i 1909, året etter ble den oppgradert til stasjon. 13. desember 1971 ble stasjonen fjernstyrt, og persontrafikken ble nedlagt 11. juni 2006. Etter nedleggelsen ble Snippen Sandermosens nærmeste stasjon. Allerede fra 1900 ble området brukt som lasteplass, to år før Gjøvikbanen ble åpnet.
I dag er stasjonen og stasjonsbygningen brukt som er kulturelt knutepunkt i området. Denne kulturarenaen er drevet av kulturPUNKTET Sandermosen stasjon. En egen skulpturpark er utstilt ved sporet.
Aksel Sandemose tok sitt nye etternavn etter Sandermosen i Maridalen.
Conquistador
Den sterke stillingen til de iberiske kongedømmene Portugal og Spania under oppdagelsestiden førte til at et stort antall conquistadorer seilte fra Europa til Amerika, Afrika, Asia og Oseania. Der erobret de områder og territorier og åpnet nye handelsruter fra slutten av 1400-tallet og frem til utpå 1700-tallet.
Conquistadorer i tjeneste for den spanske kronen gjennomførte en rekke oppdagelsesferder, blant annet til Nord-Amerika, Karibia og Sør-Amerika og grunnla det som i dag er Hispanoamerika. Mest kjent er italieneren Christofer Columbus som på oppdrag for den spanske kongen oppdaget «Den nye verden» i 1492. Oppdagelsen ga Spania et forsprang i koloniseringen av Amerika. Fremtredende spanske conquistadorer er Hernán Cortés som ledet erobringen av Mexico og Francisco Pizarro som ledet erobringen av Peru.
Conquistadorer i tjeneste for den portugisiske kronen ledet tokt og erobringer i Sør-Amerika, Afrika, Asia, Midtøsten og Oseania. Disse toktene la grunnlaget for dagens portugisisktalende verden i Amerika, Afrika og Asia. Viktige portugisiske conquistadorer er Vasco da Gama som seilte direkte til India om Afrika, Afonso de Albuquerque som ledet tokt til India, Persiabukta, Ostindia og Øst-Afrika, og Filipe de Brito e Nicote som ledet tokt til Myanmar og ble kronet til konge av Bago.
Portugisiske conquistadorer
Oversikten viser noen kjente conquistadorer og andre oppdagelsesreisende for Det portugisiske imperiet, tidsperioder og erobrede eller oppdagede steder.
Chate
Chate er navnet på en flatbunnet båt, uten dekk, i Haiti. Betegnelsen er hentet fra det franske ordet «chatte».
Tonight My Love Tonight
«Tonight My Love Tonight» er en popsang, skrevet av kanadiskfødte Paul Anka.
Michael Connelly
Bibliografi
• The Black Echo (1992)
Tonight My Love Tonight
Han spilte den selv inn. «Tonight My Love Tonight» ble utgitt på singlen ABC-Paramount 45-10194 og var supervised by Sid Feller. Den ble utgitt i februar 1961. B-siden var «I'm Just a Fool Anyway».
Michael Connelly
Bibliografi
• The Black Ice (1993)
Tonight My Love Tonight
Tysk versjon
Fini Busch har skrevet en tysk tekst. Den tyske versjonen heter «Heute nacht im Sternenschein». Svenske Lill Babs, Das Orchester Johannes Fehring, spilte inn sangen. Den ble utgitt på singlen Polydor 24 529 i 1961. A-siden var «Wo finde ich den Mann».
Michael Connelly
Bibliografi
• The Concrete Blonde (1994) Norsk tittel: Betongblondinen
Tonight My Love Tonight
Norsk versjon
Jacob Dybwad har skrevet en norsk tekst. Hans versjon bærer tittelen «Bedre føre var enn etter».
Michael Connelly
Bibliografi
• The Last Coyote (1995) Norsk tittel: Den siste coyote
Corallain
Corallain er en generell betegnelse på allmuebåter brukt i elver og lukket farvann i Karibia, spesielt i landet Haiti på øya Hispaniola.
Tonight My Love Tonight
Listeplassering
Ankas versjon lå som # 14 på Billboard Hot 100-listen i 1961.
Corallain
Den haitianske båten betegnet som en corallain kan ha flat bunn. Et typiske kjennetegn er akterspeilet på slike båter som kan ha årer eller en stake for å ta seg framover. Men det samme akterspeilet er også sett på de fleste plankebygde båter i Haiti.
Det er navnvariasjoner på båten som couralin, som er den opprinnelige betegnelsen som var hentet fra Frankrike, i Karibia.
Hieronimus Justesen Ranch
Hieronymus Justesen Ranch (født 1539, død 3. desember 1607) var en dansk prest og forfatter av skolekomedier. Han var sønn av presten Just Lauritsen — etternavnet Ranch ble benyttet om ham i hans samtid, men hvorfor er ikke kjent.
Ranch var en tid huslærer, studerte teologi i Wittenberg, ble i 1572 prest ved Gråbrødrekirken i Viborg, hvor han også giftet seg med sin forgjengers enke. I 1592 ble han prost i Nørlyng Herred som i dag er Viborg kommune.
Michael Connelly
Bibliografi
• Trunk Music (1997) Norsk tittel: Mannen i bagasjerommet
Hieronimus Justesen Ranch
Ranch skrev Kong Salomons Hylding (1584), et allegorisk bibelsk utstyrsstykke i fem akter, som ble oppført i Viborg av skoleelevene i 1584 i forbindelse med hyllesten av prins Christian. Ranch spilte selv narrens rolle. Han skrev også teaterstykkene Samsons Fængsel (1599) og Karrig Niding (ca 1598). Førstnevnte, Samsons Fængsel, har med sine sanger og humoristiske momenter en del fortrinn framfor andre skolekomedier fra denne tiden. Karrig Niding er en grovkornet og munter folkelig farse, og relativ stram i intrigen med en reformatorisk moderasjon. Med sine dristige knittelvers var det en samtidskomedie før norske Ludvig Holberg. Stykket ble oppført med hell også i senere tid med en forestilling ved det danske Studentersamfundet i 1884 og av studenter i Regensgården og i Viborg i 1910. Hans stykker kan kategoriseres som pedagogisk skoledramatikk, men scenisk bærer stykkene et visst preg av middelalderteatret.
Michael Connelly
Bibliografi
• Blood Work (1998) Norsk tittel: Blodspor
• Angels Flight (1999) Norsk tittel: Angels Flight
• Void Moon (2000) Norsk tittel: Fritt Fall
• A Darkness More Than Night (2001) Norsk tittel: Mørkere enn natten
• Chasing the Dime (2002)
• Lost Light (2003)
• The Narrows (2004) Norsk tittel: Malstrøm
• The Closers (2005) Norsk tittel: Siste skanse
• The Overlook (2007)
• The Brass Verdict (2008) Norsk tittel: Utenfor loven
• 9 Dragons (2009) Norsk tittel: Ni drager
• The Fifth Witness (2011) Norsk tittel: Det femte vitnet
• The Drop (2011)
• The Black Box (2012)
• The Gods of Guilt (2013)
• The Burning Room (2014)
Patanjali
Patanjali skal ha vært en indisk filosof som trolig levde ca 200/250 f.Kr. Han tilskrives forfatterskapet til både grammatikk-avhandlingen Mahabhashya, yoga-veiledningen Yogasutra, og en tapt tekst innen legekunsten kalt Carakapratisaṃskṛtaḥ.
Det er usikkert om det er tale om én person som er opphavsmann til disse tre tekstene, eller om det er flere personer ved samme navn. Mest sannsynlig har tradisjonen etterhvert knyttet flere tekster til én navngitt vismann. Mahabhashya er antagelig skrevet ca 200 f.Kr., mens ulike teorier daterer Yogasutra mellom 100 f.Kr. og 500 e.Kr. Yogasutra er en sammenredigering av flere ulike tradisjoner og skoler for yoga. Den første som knyttet Patanjalis navn til begge tekstene var antagelig Bhojadeva, som på 900-tallet skrev en kommentar til Yogasutra kalt Rajamartanda.
Ulf Erik Knudsen
Ulf Erik Knudsen (født 20. desember 1964 i Drammen) er en norsk offentlig tjenestemann og tidligere politiker (FrP). Han var innvalgt som stortingsrepresentant for Buskerud 1997–2013.
Han er sønn av bankmann Arild Knudsen og økonomisjef Ranveig Mette Knudsen (født Andersen). Moren ledet også FrPs fylkestingsgruppe i Buskerud 1994–1999. Etter handelsgymnas og handelsskole i Drammen arbeidet han i et reklamebyrå og utdannet han seg til diplomøkonom ved BI. Han ledet også FpU i Drammen 1985–1989. Knudsen ble i 1989 journalist i Morgenbladet, hvor Hroar Hansen, som også var varaordfører i Drammen for FrP, var eier og redaktør. Knudsen sluttet idet Hansen solgte avisen i 1993. I 1994 ble Knudsen ansatt som konsulent i Aetat.
Etter Stortinget tok han videreutdanning i ledelse. I 2014 ble Knudsen ansatt som kommunalsjef for teknisk og utvikling i den felles administrasjonen for Røyken og Hurum kommuner.
Marius Kristiansen
Marius Kristiansen (fullt navn Marius Stegegjerde-Kristiansen, født 30. januar 1978) er en norsk produsent, komponist, artist og musiker fra Kolbotn, Akershus. Marius Kristiansen er mest kjent som produsent og samarbeidspartner med deLillos-bassist Lars Fredrik Beckstrøm, country/rock bandet Bob Haley, og The Humble Servants. Han har også produsert flere album med Rune Rudberg.
Marius Kristiansen har produsert utgivelser med Oslo Inn, Bob Haley, Morning At Noon, Laila Angell, John's Epic, The Humble Servants, Lars Fredrik Beckstrøm, Lars Lundevall m.f.
Tredje februar 2012 slapp han debutalbumet The Movement på det lille plateselskapet Pilár. Albumet er spilt inn i studioet Sparkle Sound Studios, som også driftes av Marius Kristiansen.
EP'n "Days Go By" ble sluppet 1. juni samme år kun som digital utgivelse.
7. juni 2013 slapp Marius albumet "Statements". Dette er oppfølgeren til debuten "The Movement" fra 2012. Albumet ble produsert av Rune Berg, kjent som låtskriver og gitarist med The Margarets og Number Seven Deli
Piperi
Piperi er en flåte av stokker tatt fra trær i nordøstlige Brasil og på de franske øyene i Karibia langt mot sørøst.
Piperi i Brasil
Sørøst for munningen av den store floden Amazonas bodde flere indianerstammer betegnet som tupí langs nådagens brasilianske kyst. For fiske ble flåtefarkoster tatt i bruk ute på Atlanterhavet fra strendene. Flåten ble bygd av fire til fem tykke stokker av balsa bundet sammen med slyngplanter. Fiskeren måtte bruke et flatbladet skaft for å ta seg utover til sjøs på flåten.
Indianernes piperi-flåter eksisterte allerede ved portugisernes ankomst på den søramerikanske østkysten ved år 1500, og skulle senere bli til den velkjente flåtetypen jangada.
Smaken av hund
Smaken av hund er en norsk dokumentarfilm fra 2006 som tar for seg kjøtt- og meieriindustrien i Norge. Filmen er laget av Are Syvertsen og Jon Martin Førland med støtte fra Fritt ord. Det var egentlig meningen at filmen skulle bli vist på TV 2 3. april 2006, men kanalen trakk seg. NRK har heller ikke villet vise filmen. TV 2 begrunnet valget om å ikke sende den med at kanalen var redd for å bryte presseetiske standarder på grunn av filmens bruk av skjulte kameraer og metoder brukt under intervjuer etter kritikk fra intervjuobjekter.
Med støtte fra Norsk filmfond ble filmen utvidet til en kinofilm og hadde premiere på Bergen internasjonale filmfestival den 19. oktober 2006.
Filmen fikk i 2007 prisen Sølvboken på Roshd Internasjonale Filmfestival i Teheran.
Filmen viser bilder av levende kyllinger som dras inn i en treske maskin.
Priors organisasjonsdirektør uttalte om filmen at enkelte av opptakene måtte være fra utlandet, da Norge ikke bruker slike plukkemaskiner. Filmskaperne svarte at maskinen var filmet på Hærland, i selskap med Prior's veterinær, i mai 2005. Veterinæren responderte at han ikke kunne huske om han hadde vært i følge med et filmteam eller ikke(?).
David Cook (1944–2020)
David Somerville Cook (født 25. januar 1944 i Leicester i England, død 19. september 2020 i Portadown i Craigavon i Nord-Irland) var en nordirsk politiker.
Bakgrunn
Davis Cook ble født i England, men flyttet i barndommen med foreldrene og sine søstre til Nord-Irland etter at faren var blitt rektor for Campbell College i Belfast i 1954.
Han ble etter studietiden sakfører, og ble etterhvert senior partner i firmaet Sheldon and Stewart Solicitors.
Karriere
David Cook var medlem av Alliance Party of Northern Ireland (APNI), et liberalt parti som søkte å favne både borger fra republikansk og unionistisk side, og som han i 1970 selv hadde vært med på å grunnlegge.
Han ble valgt til Belfast City Council i 1973 og satt der frem til 1985.
I 1978 ble han den første ikke-unionistiske borgermester i Belfast på åtti år, den forrige hadde vært William James Pirrie fra Det liberale parti, som var byens borgermester fra 1896 til 1898.
Han var APNIs kandidat i Belfast South i de britiske parlamentsvalgene i 1974, men fikk bare litt over 19 prosent av stemmene. Hankunne forbedre dette til 27 prosent ved en by-election i 1982.
Fra 1982 til 1986 var han medlem av Northern Ireland Assembly som representant for valgkretsen South Belfast.
Han stilte en rekke ganger opp til valg som Member of Parliament (Westminster), både i 1983, 1986 og i 1987, men fikk aldri tilstrekkelig med velgeroppslutning. I South Belfast var hans tilslutning alltid på over 20 prosent. Han stilte også til valgt i 1984 til Europaparlamentet; da fikk han bare 4 % av stemmene.
Fra 1980 til 1984 var Cook nestleder av APNI.
Den 20. september 2020 ble det bekjentgjort at David Cook hadde dødd ettet å ha blitt diagnostisert med COVID-19. Han døde den 19. september 2020 på et sykehus i Craigavon, i en alder av 76 år.
Bryting under Sommer-OL 1932
Bryting var med på det olympiske programmet for åttende gang 1932 i Los Angeles. Det ble konkurrert om fjorten olympiske titler, sju i gresk-romersk stil og sju i fristil, kun for menn. Fristilkonkurransen ble gjennomført i perioden 1. til 3. august og gresk-romersk stil mellom 4. og 7. august. Sverige ble beste nasjon foran USA.
Carl Medjani
Carl Medjani (født 15. mai 1985 i Lyon) er en franskfødt algerisk fotballspiller som spiller for den tyrkiske klubben Sivasspor.
Medjani startet sin karriere i Saint-Étienne før han ble hentet til Liverpool av manager Gérard Houllier 8. august 2003. Klubben vant konkurransen om signaturen hans foran klubber som Manchester United, Arsenal, Bayern München og Valencia. Han fikk tildelt trøyenummer 35 i Anfield-klubben.
Han klarte ikke å etablere seg på laget, og ble sendt på lån til FC Lorient i hele sesongen 2004/2005 av den nye Liverpool manageren Rafael Benítez. Selv om han imponerte i U-20 turneringen i Toulon sommeren 2005, ble han sendt på et nytt sesonglangt lån, denne gang til FC Metz.
Sommeren 2006 var han kaptein på det franske U-21 laget som spilte i Toulon turneringen. Senere på sommeren skrev han under fast kontrakt med Lorient, men han ble utlånt til Ajaccio på begynnelsen av sesongen 2007/2008 før han deretter skrev under på en fast kontrakt.
Łukasz Garguła
Łukasz Garguła (født 25. februar 1981 i Polen) er en polsk fotballspiller. Han spiller sentral midtbane for den polske klubben Wisła Kraków.
Landslagsspill
Han fikk sin debut på landslaget 21. august 2006 av trener Leo Beenhakker, for å spille i gruppespill kamp for EM 2008. Han scoret sitt første landslagsmål på sin debut.
Han er også med i troppen til i EM 08 Østerrike/Sveits.
Kamper for Polen
-  1:3    mål!
-  1:0
-  2:1
De forente arabiske emirater-  2:5
-  5:0
-  2:2
-  2:0
Gibson Les Paul
Gibson Les Paul er en elektrisk gitarmodell, først utgitt av Gibson Guitar Corporation på tidlig 50-tall. Den er oppkalt etter jazzgitaristen Les Paul (egentlig Lester William Polsfuss, (1915–2009).
Gibsons datterselskap Epiphone lager budsjettutgaver av Les Paul som tilbyr mesteparten av lydkvaliteten mot en rimeligere pris. Flere gitarprodusenter som PRS og ESP lager modeller som minner mye om en Les Paul, men det er Gibson som eier rettighetene til navnet «Les Paul».
Opprinnelse
Les Paul-gitaren er oppkalt etter gitaristen Les Paul, som var den første som gikk til Gibson med ideen om å lage en elektrisk gitar i heltre (dette var i 1945, men Gibson ville ikke røre prosjektet). Selv om den bærer hans navn har Les Paul ikke mye med gitarens design å gjøre utenom strengstolen som Gibson senere gikk bort ifra av praktiske grunner. Gibson henvendte seg til Paul med sitt designkonsept, og han kom med to forslag. At gitaren skulle anses som et luksusinstrument, alltid skulle kunne kjøpes i gull (en gold-top) og at man brukte en stol som strengene vikles rundt om. Det første forslaget ble akseptert og man har alltid kunne kjøpe en gold-top Les Paul. Men på grunn av problemer med intonasjonen fantes Pauls stoldesign bare på de første Les Paul-gitarer som ble laget. Les Paul-gitaren kom i salg i 1952, og har vært i produksjon siden da (unntatt årene 1960 til 1968 da Gibson SG skulle erstatte den, også under navnet Les Paul).
Karakteristikker og kjennetegn
Tradisjonelt er en Les Paul kjent for å være en veldig tung gitar, da store deler av den pleier å bestå av solid mahogni. Den har en varm og rund lyd med sine humbuckerpickuper sammenliknet med den tynne og diskantdominerte lyden som vanlige enviklede pickuper produserer i gitarer som Fender Stratocaster. Opprinnelig ble Les Paul bygget med P90 pickuper, men humbucker-pickuper ble brukt etter at de ble utviklet av Seth Lover for Gibson. Les Paul ble utviklet som en jazz-gitar, men har vært veldig populær innen genrer som blues og rock. Mange gitarister pleier å håndplukke sine pickuper etter sin lydsmak uavhengig av produsent. Man kan for eksempel få spesielle fester til å sette Fender pickuper i en Les Paul.
En bassutgave av Les Paul-gitaren finnes også, men har aldri vært spesielt utbredt.
Hestesportens Hus
Hestesportens Hus ligger ved Bjerke Travbane i Oslo og ble offisielt åpnet av Hans Majestet kong Harald V den 25. juni 2003. Etter flere års planlegging fikk hestesporten et felles administrasjonsbygg.
Hestesportens Hus er 4928,5 kvadratmeter stort, tegnet av Arkitektfirmaet Scala Arkitekter ved Tarald Hemmen og eies av Bjerke Travbane Eiendom AS.
Administrasjonene for Norsk Rikstoto, Bjerke Travbane AS og Det Norske Travselskap, holder til i huset. Antall kontorarbeidsplasser er ca. 140.
Kvarg
Kvarg er en syrefelt ferskost som lages ved å syrne melk og skille ostemasse fra myse. At det er en ferskost innebærer at osten ikke er modnet eller lagret. Under syrefelling av melken vil melkesyre senke pH-en i melken og forårsake endring av melkeproteinenes egenskaper. Dette gir danning av melke-gel, altså et oste-koagel. Koagelet brytes og røres, og det benyttes filtrering eller sentrifugering for å skille fra ønsket mengde myse, altså vann og vannløselige komponenter. Kvarg vil ha varierende fasthet og tekstur avhengig av melkeråstoff, tilsetninger og produksjonsmetode. Det finnes salte, søte, magre og fete versjoner av denne ferskosten. Kvarg tilsettes ofte varierende mengder fløte, og frukt-, krydder- eller urtetilsetning. Dette gir stor variasjon i ulike kvargprodukter.
Magnar Lund Bergo
Magnar Lund Bergo (født 27. februar 1949 i Oslo) er en norsk politiker (SV). Han ble innvalgt på Stortinget fra Buskerud i 2001 og satt til 2009.
Kvarg
Syren som forårsaker koagulering av melken produseres av melkesyrebakterier som oftest er tilsatt i form av syrekultur. Det er viktig at melken har riktig temperatur for kulturens vekst. De to ferskostene kvarg og kesam ligner hverandre, men kvarg har vanligvis en tørrere konsistens og mer syrlig smak. I dag benyttes lave konsentrasjoner av løype også i produksjon av kvarg, men løype var ikke brukt i tradisjonell hjemmeproduksjon. Kvarg har også en del likheter med ferskostene skyr og hytteost. Sistnevnte er også kjent som cottage cheese.
Østerrike under Sommer-OL 1900
Østerrike under Sommer-OL 1900. Tretten utøvere fra Østerrike, alle menn, deltok i tre sporter under Sommer-OL 1900 i Paris. Østerrike kom på femtendeplass med medaljefordelingen tre sølv- og tre bronsemedaljer.
Magnar Lund Bergo
Han var leder og organisasjonssekretær i SU 1976-1977; og leder i Buskerud SV og medlem av SVs landsstyre 1998-2001.
Fra 2010 er Bergo daglig leder i Norsk musikkråd.
Østerrike under Sommer-OL 1900
Medaljer
Det ble ikke delt ut gull, sølv og bronsemedaljer under Sommer-OL 1900 i Paris. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og  1900 i Paris
Kvarg
Marked og bruk
Store markeder er blant annet tysktalende land, Øst-Europa og Russland. I Tyskland spises det mye ferskost, hvor omtrent halvparten av mengden er kvarg. Det ble spist gjennomsnittlig 4,0 kg kvarg per person i Tyskland i 1999. . Bruk varierer med fettinnhold og med ulike tilsetninger i kvarg. Tilsetninger kan regulere smaksprofil, salthet eller tekstur. Kvarg brukes som ingrediens i blant annet dressing, salater, konditor- og bakervarer. Den kan også spises alene, som smørbart pålegg, eller sammen med annet pålegg eller garnityr. Kvarg nyttes som fetterstatter eller teksturgiver i bakst, og kan gjøre deigen enkel å jobbe med. I Tyskland kalles denne typen deig gjerne Quarkölteig. I Sentral-Europa er kvarg mye brukt i desserter og krembaserte kaker. Kvarg brukes for eksempel i den tyske konditorvaren Eierschecke.
Cape Prince of Wales
Cape Prince of Wales er et kapp på Seward Peninsula i Alaska, USA.
Kvarg
Holdbarhet
Holdbarheten for kvargprodukter varierer, men kremet, smørbar kvarg har typisk 2–4 uker holdbarhet ved lagring under 8 °C. Kjøling kreves fordi myke kvargprodukter har et høyt vanninnhold relativt til modnede faste oster. Ideell oppbevaringstemperatur for kvarg er 0–4 °C og det er viktig med jevn temperatur for å unngå myseutskillelse. Mugg, gjær og psykrotrofe bakterier er meget uheldige for holdbarheten. Psykrotrofe bakterier er kuldetolerante bakterier som kan vokse selv ved kjølelagring. Disse produserer enzymer som bryter ned proteiner. Nedbryting av proteiner gir negativ endring av tekstur og utvikling av bitre stoffer i kvargen. Mugg, gjær og psykrotrofe bakterier unngås ved pasteurisering av råstoff, ren luft i ystelokalet og god hygiene ved ysting.
Sammensetning og energi-innhold
Gjennomsnittlig sammensetning i vektprosent og energi-innhold for Tysk skummet kvarg. Innholdet av tørrstoff og fett er lavt, mens innholdet av protein er relativt høyt. Kvarg inneholder hovedsakelig protein av typen kasein, men også en varierende mengde myseproteiner. Lavt tørrstoff innebærer et høyt vanninnhold i kvargen. Laktose og laktat er henholdsvis melkesukker og melkesyre.
Cape Prince of Wales
Kappet er det vestligste punktet på det amerikanske kontinentets fastland, og det stedet hvor Beringstredet er smalest med 82 kilometer til Kapp Dezjnjov på russisk side. Skillet mellom Beringhavet, en del av Stillehavet, og Tsjuktsjerhavet, en del av Nordishavet, går ved Cape Prince of Wales.
Fastlandsamerikas vestligste bosetning er småbyen Wales (rundt 150 innbyggere) som ligger like nord for kappet.
Daniel Harvey Hill
Daniel Harvey Hill (12. juli 1821 – 24. september 1889) var en konføderert general under den amerikanske borgerkrigen og intellektuell i Sørstatene. Han var kjent som en aggressiv leder, og som en dypt religiøs mann med en tørr og sarkastisk humor. Han var svoger av Stonewall Jackson og nær venn av både James Longstreet og Joseph E. Johnston, men hans uenigheter med både Robert E. Lee og Braxton Bragg gjorde at han kom skjevt ut med president Jefferson Davis. Hans militære evner var høyt respekterte, men han ble ikke benyttet i henhold til hans evner mot slutten av borgerkrigen.
Fjord1 Fylkesbaatane
Fjord1 Fylkesbaatane (tidligere rederiet Fylkesbaatane i Sogn og Fjordane) var et transportselskap i Sogn og Fjordane, Hordaland og Rogaland. Selskapet var en del av Fjord1-konsernet og drev ferge-, passasjerbåt- og godsbåttrafikk i Rogaland, Hordaland, og Sogn og Fjordane.
Kvarg
Navn og historie
Det er mulig at kvargprodukter ble laget så tidlig som 98 e. kr. Tacitus beskriver i sin bok Germania et næringsmiddel beskrevet som «Lac concretum», altså tykk melk. Beskrivelse av kvarg som tykk melk er fremdeles benyttet i for eksempel latvisk språk; Biezpiens. I Norge har kvarg i form av skjørost blitt benyttet frem til nyere tid. Spesielt populær har denne versjonen av kvarg vært på Nordvestlandet frem til 1900-tallet.
Daniel Harvey Hill
Daniel Harvey Hill blir vanligvis henvist til som D.H. Hill i historiske gjenfortellinger for å skille ham fra A.P. Hill som tjenestegjorde sammen med ham i Army of Northern Virginia.
Kvarg
Navn og historie
Navnet kvarg har sannsynligvis sin etymologiske opprinnelse i ordet quark fra sen høytysk. Dette ordet har sannsynligvis hatt betydningen; «ostemasse». I Europa og Russland har produktet flere ulike navn fra samme etymologiske rotform, eksempelvis; kwark (Nederland), twaróg (Polen), тварог (Belarus), творог (Russland) og tvaroh (Slovakia og Tsjekkia). Kvargprodukter fra de østlige områdene har tradisjonelt høyere tørrstoff og er et fastere produkt. I Amerika selges kvarg under navnet Farmers' cheese. Kvarg gis også navn basert på produktets form eller farge. Formbaserte navn er eksempelvis; topfen (østerriksk), biezpiens (latvisk) og plattekaas (flamsk). Flere navn for kvarg kan oversettes til «hvit ost». Eksempelvis; Weißkäse (sørtysk), Ser biały (polsk), Baltas sūris (litauisk), Beli sir (serbisk) og Gvina Levana גבינה לבנה (hebraisk).
I 2003 lanserte TINE SA -TINE Kesam, et magert, syrnet ferskostprodukt som kan defineres som kvarg. Det er også lansert TINE Kesam Mager. Som har et fettinnhold på 1 %, og TINE Kesam Vanilje Mager som har et fettinnhold på 0,6 %.
I 2012 lanserte Q-Meieriene kvargproduktet Q-Snjo i Norge. Dette er kvarg med vaniljesmak, og ulike varianter syltetøy som skal røres inn etter at man åpner begeret.
Fremstilling
Siden kvarg er et tradisjonelt og utbredt produkt, finnes det flere ulike produksjonsmetoder. Under beskrives generell fremgangsmåte.
Syrning, koagulering og utfelling av ostemasse
Melken som skal bli kvarg syrnes vanligvis ved temperatur rundt 22 °C. Den tilsettes en kultur av melkesyrebakterier, som er dominert av mesofile bakterier fra Lactococcus slekten. Lactococcus lactis ssp. lactis og Lactococcus lactis ssp. cremoris er typiske for kvarg. Bakteriene produserer melkesyre som reduserer pH i melken til pH 4,5–4,7. Syrningen tar typisk 14–18 timer avhengig av syrekultur og temperatur i melken. Senking av pH medfører at det dannes en syrefelt melkegel som så brytes ved skjæring og/eller røring.
Danning av koagel påvirkes av ulike faktorer ved ulike industrielle metoder. Høyere varmebehandling og svakere konsentrasjon av løype-enzymer er viktige faktorer i danning av koagel for industriell kvarg. Løype tilsettes ofte når syrningen er kommet godt i gang, gjerne to timer etter at syrekultur er tilsatt. Kvarg koagulert med en lav konsentrasjon løype har et høyere innhold av protein, kalsium og fosfat, og har et fastere koagel. For høy konsentrasjon kan på den andre siden gi bitter smak. Varmebehandling kan brukes for å endre melkeproteinenes egenskaper, noe som kan føre til mer utfelling. For å gi utfelling av ostemasse er det vanlig å skjære/røre koagelet omkring pH 5, og så syrne videre ned til 4,5–4,7 før ostemasse skilles fra myse.
Fraskilling av myse
Myse skilles fra ostemasse med filtrering eller separator. Noe av mysen kan beholdes i eller ved ostemassen og gjenværende myse er en viktig faktor i produktets smak, tekstur og fasthet. Ostemassen kan etter myseavtapp beskrives som kvarg. Produktet er umodnet og vanligvis usaltet, og det er viktig med hygienisk behandling av råstoff og ostemasse for å unngå uønsket mikroorganisk aktivitet i produktet. Den fysiske røringen av koagel og ostemasse påvirker Kvargproduktets spisekvalitet, og det er utviklet flere ulike metoder for denne behandlingen, som kun nevnes raskt under. Etter at produktet er ferdig, bør det ikke skilles mer myse ut fra emballert produkt. Dette kalles myseutskillelse, og kan motvirkes med riktig bruk av ysteteknologi eller tilsetting av en stabilisator. Hvor lav pH er ved myseavtapp påvirker grad av myseutskillelsen fra ostemassen, og hvordan ostemassen klebes sammen til den nye kvargstrukturen.
Syrekultur i kvarg
Det er mulig å syrne melk med bakterier fra miljøet, slik det tradisjonelt ble gjort, men i dag nyttes hovedsakelig bakteriekulturer fra leverandører av syrekultur. Syrekultur kalles også populært starterkultur. Bruk av kjent syrekultur gir bedre mattrygghet og jevn kvalitet. Bakteriekulturen som nyttes for å syrne kvarg må ha riktig melkesyre-produksjon, og ikke for høy utvikling av CO2-gass eller diacetyl. Derfor brukes det oftest homofermentativ kultur, som har minimal produksjon av disse stoffene. Dette gir en ren smaksprofil og hindrer ystingsproblematikk forårsaket av CO2-gass. Om bakterier lever videre etter at produktet er ferdig, kan de danne bitre stoffer. Derfor er det viktig å kjøle kvargen raskt ned og å bruke en kultur som ikke vokser i emballert produkt. Eventuelt kan man pasteurisere kvargen etter syrningen for å drepe kulturen.
Fettinnhold i kvarg
Industrielt produsert kvarg er ofte klassifisert etter fettinnhold i produktets tørrstoff. I Tyskland nyttes en osteforskrift for å regulere innhold av fett i kvarg. Denne forskriften heter Käseverordnung. Tørrstoff er et mål for vektandel etter at vann er fjernet fra massen. Fettinnhold i tørrstoff varierer mellom <0,1 og 85 % og reguleres ofte ved fløteinnmiksing i ostemasse. Tilsatt fløte kan være fersk eller syrnet. Fettinnhold kan også reguleres noe ved å bruke ulikt fettinnhold i melkeråstoff, for eksempel ved å bruke fløte i stedet for melk. Syrefelt ferskost har i utgangspunktet relativt lavt innhold av fett, og har en god sunnhetsprofil. Magre kvargprodukter brukes derfor av mange som helsekost.
Daniel Harvey Hill
Tidlig liv
D.H. Hill ble født i Hill's Iron Works i York County i Sør-Carolina og var sønn av Solomon og Nancy Cabeen Hill. Hans farfar, oberst William «Billy» Hill, var fra Irland og hadde et jernstøperi i York County hvor han laget kanoner for den kontinentale armé. Hans morfar var fra Skottland. Hill ble uteksaminert fra United States Military Academy i 1842 som nr 28 av 56 kadetter. Han ble plassert i 1st United States Artillery. Han utmerket seg i den mexicansk-amerikanske krig hvor han ble midlertidig forfremmet til kaptein for motet han viste i slaget ved Contreras og slaget ved Churubusco, og videre til midlertidig major for slaget ved Chapultepec. Han sa opp fra sitt verv i februar 1849 og ble professor i matematikk ved Washington College (nå Washington and Lee University) i Lexington. I løpet av denne tiden publiserte han en algebrabok som var kjent for sine tekstoppgaver som kritiserte nordstatsfolk og inkluderte spørsmål som å finne profitten til en handelsmann fra Connecticut gjennom bedrageri. Han sluttet seg i 1854 til fakultetet til Davidson College i Nord-Carolina og ble i 1859 overoppsynsmann ved North Carolina Military Institute i Charlotte.
Henry Norris Russell
Henry Norris Russell (født 25. oktober 1877, død 18. februar 1957) var en amerikansk astrofysiker og professor ved Princeton University (1912–1947). Han er mest kjent for å ha utviklet Hertzsprung-Russell-diagrammet, samtidig som og uavhengig av Ejnar Hertzsprung.
Daniel Harvey Hill
Tidlig liv
Han giftet seg den 2. november med Isabella Morrison som var datter av Robert Hall Morrison, en presbyteriansk prest og den første presidenten ved Davidson College, og gjennom hennes mor, en niese av guvernøren av Nord-Carolina, William Alexander Graham. De fikk totalt ni barn. En av sønnene, Harvey jr, tjenestegjorde som president ved North Carolina State College (nå North Carolina State University). Deres yngste sønn, Joseph Morrison, var høyesterettsjustitiarius i Arkansas' høyesterett fra 1904 til 1909.
Isabellas yngre søster, Mary Anna, giftet seg i juli 1857 med Thomas J. Jackson som senere fikk kallenavnet «Stonewall» som konføderert offiser. Hill og Jackson hadde truffet hverandre under den mexicansk-amerikanske krigen og utviklet senere et tettere vennskap da begge bodde i Lexington i 1850-årene.
Borgerkrigen
Ved utbruddet av borgerkrigen ble D.H. Hill oberst i et konføderert infanteriregiment. I ledelsen av dette vant han slaget ved Big Bethel nær Fort Monroe i Virginia den 10. juni 1861. Kort tid etter dette ble han forfremmet til brigadegeneral.
Han deltok i slaget ved Yorktown og slaget ved Williamsburg, operasjoner som startet Peninsula-felttoget våren 1862, og som generalmajor ledet han en divisjon i slaget ved Seven Pines og syvdagersslaget.
I Maryland-felttoget den 1862 kjempet Hills menn i slaget ved South Mountain. De var spredt så langt nord som Boonsboro da kampene begynte, men divisjon kjempet hardt og gav Lees hær tid nok til å konsentrere seg i nærheten ved Sharpsburg. Hills divisjon opplevde harde kamper ved den beryktede «Bloody Lane» i slaget ved Antietam, og han samlet noen få menn fra forskjellige brigader for å holde linja i det kritiske øyeblikket. Tre hester ble skutt under ham i løpet av slaget.
Hills divisjon ble holdt som reserver i slaget ved Fredericksburg. På dette tidspunktet hadde konfliktene med Lee begynt å nå overflaten. I reorganiseringen av Army of Northern Virginia etter Stonewall Jacksons død, ble ikke Hill utnevnt som korpskommandant. Han hadde allerede blitt koblet fra Lees hær og sendt til hans hjemstat for å rekruttere styrker. Under Gettysburg-felttoget ledet han de konfødererte reservestyrkene som beskyttet Richmond og lyktes i å stå i mot en halvhjertet fremrykning fra Unionens styrker under Dix og Erasmus Keyes sent i juni. Han ble i 1863 sendt til den nylig reorganiserte Army of Tennessee med en midlertidig forfremmelse til generalløytnant for å lede general Braxton Braggs korps. I den blodige og forvirrende seieren i slaget ved Chickamauga, deltok Hills styrker i noen av de hardeste kampene. Etterpå sluttet Hill seg til flere andre generaler som åpent fordømte at Bragg ikke klarte å utnytte seieren. President Davis kom personlig for å rydde opp i denne krangelen, til Braggs fordel, og mot de andre generalene. Army of Tennessee ble reorganisert, og Hill stod uten oppgaver. Davis nektet så å bekrefte Hills forfremmelse, noe som i realiteten degraderte ham til generalmajor.
Giuseppe Vicino
Giuseppe Vicino (født 26. februar 1993) er en italiensk roer.
Daniel Harvey Hill
Borgerkrigen
Etter dette ledet D.H. Hill som frivillig mindre aksjoner. Hill deltok i slaget ved Bentonville i Nord-Carolina, den siste kampen til Army of Tennessee. Hill var divisjonskommandant da han sammen med general Joseph E. Johnston overgav seg den 26. april 1865.
Giuseppe Vicino
Han representerte Italia under Sommer-OL 2016 i Rio de Janeiro, der han tok bronse i firer uten styrmann.
Daniel Harvey Hill
Etter krigen
Fra 1866 til 1869 redigerte Hill et magasin, The Land We Love, i Charlotte, som tok for seg sosiale og historiske emner og hadde stor innflytelse i sør. Han ble i 1877 den første presidenten av University of Arkansas, en stilling han hadde til 1884, og i 1885 ble han president av Military and Agricultural College of Milledgeville i Georgia frem til august 1889 da han trakk seg på grunn av dårlig helse. General Hill døde i Charlotte måneden etterpå og ble gravlagt i Davidson College Cemetery.
Fjord1 Fylkesbaatane
Fartøyer
Liste over Fjord1 sine ferjer.
Giuseppe Vicino
Under Sommer-OL 2020 i Tokyo som ble arrangert i 2021, tok han bronse i firer uten styrmann.
Andreas Odfjell
Endre Andreas Odfjell (født 31. mai 1885 i Stavanger, død 8. juli 1967 i Bergen) var en norsk kjøpmann.
Will Zalatoris
Will Zalatoris (født 16. august 1996 i San Francisco i California) er en amerikansk profesjonell golfspiller på Korn Ferry-touren.
4. juli 2020 vant han TPC Colorado Championship og rykket opp til øverste sammenlagtplassering på Korn Ferry-touren 2020/21. Han sikret seg med dét spill på US Open Championship 2020, hvor han blant annet slo «hole in one» og endte på en delt 6.-plass.
Andreas Odfjell
Andreas Odfjell flyttet som barn til Bergen i 1890. Han stiftet han i 1905 bedriften Andreas Odfjell & Co A/S, som drev med eksport av tørrfisk og rogn. Sammen med broren Abraham Odfjell eide han fra 1919 til 1934 lakseretten og hovedhuset ved hølen under Osfossen ved utløpet av Gaula. Han var formann i Bergens Handelsforenings fiskerigruppe 1924–1926, formann i Bergens Handelsforening 1930–1932 og president i Bergen Handelskammer fra 1935. Etter at Godseier Wilhelm Mohr på Storetveit forærte kirketomt, bidro han økonomisk sammen med brødrene Abraham og Fredrik Odfjell til byggingen av Storetveit kirke i Fana i 1928–30, til minne om foreldrene.
Ferrocarril de la Sabana
Ferrocarril de la Sabana de Bogotá, også kjent som Tren de la Sabana, var et selskap som drev jernbanetransport mellom de ulike delene av Stor-Bogotá, hovedstaden i Colombia. Ferrocarril de la Sabana ble grunnlagt i 1889 og lagt ned i 1991 sammen med Ferrocarriles Nacionales de Colombia.
Andreas Odfjell
Odfjell var leder for arbeidsutvalget som skulle arrangeres Landsutstillingen i Bergen i 1940. Utstillingen ble avlyst i februar 1940 etter tre års planlegging. Odfjell sto på Jøssinglisten, Nasjonal Samlings liste over Bergens mest fremtredende antinazister.
Privatliv
Andreas Odfjell var sønn av skipsfører Berent Daniel Olsen Odfjell og Anna Severine Tønnesen. Han ble i 1913 gift med Margrethe Bøschen (f. 1889). Andreas Odfjell er oldefar til forretningsmannen Carl Fredrik Seim.
Niraeus
Niraeus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore (gjerne 25-30 millimeter), langbeinte, blanke trebukker, kontrastrikt fargede i svart, gult og rødt. Antennene er kortere enn kroppen og tofargede, svarte i begge ender og gule eller gulhvite på midten. Pronotum er rundet, rødt eller svart. Dekkvingene er avsmalnende bakover. Bakbeina er særlig lange.
Levevis
Larvene utvikler seg i ved av løvtrær.
Utbredelse
Slekten er utbredt i Sørøst-Asia, fra Myanmar i vest til Sumatra og Sarawak i øst.
Hans Gruhne
Hans Gruhne (født 5. august 1988) er en tysk roer.
Han representerte Tyskland under Sommer-OL 2016 i Rio de Janeiro, der han tok gull i dobbeltfirer.
Under Sommer-OL 2020 i Tokyo som ble arrangert i 2021, ble han nummer 8 i dobbeltfirer.
Bjørn Abraham Bache
Bjørn Abraham Bache (født 27. april 1963 i Larvik, oppvokst på Langestrand) er en norsk forretningsmann. Han er utdannet sivilingeniør ved Glasgow University i Skottland. Bache har blant annet jobbet innen maritim sektor i åtte år for Unitor Skipsservice, hvorav tre år med base i USA. Han ble ansatt i Jotun i 2005 som Sales Director Global Key Accounts, salgsansvarlig i maritim divisjon. Bache overtok som administrerende direktør for Jotuns virksomheter i Indonesia fra 15. mai 2008. Bache er bror til tidligere TV 2-programleder Kjersti Bache.
Klaus Høiland
Klaus Høiland (født 1948) er en norsk biologiprofessor ved Universitetet i Oslo.
Om sommeren jobber Høiland blant annet med å undersøke habitatene på sanddyner på Sørlandet, hvor han blant annet kartlegger sopper og planter.
Han er aktiv på nettforumet Spør en biolog!, der han diskuterer eller gir svar til spørsmål om biologi og andre naturfag sammen med studenter, skoleelever og andre biologiinteresserte.